## Medlemsfokus i Lions klubbene i Norge

### Bakgrunn

Lions Club International (LCI) har satt et mål om 1.5 millioner medlemmer innen 01.07.2027. Dette målet omtales som Mission 1.5. Da alle klubbene er medlem av LCI er det viktig at vi gjør det som skal til for å bidra.

Et av verktøyene for å nå målet er å sette fokus på godt klubbmiljø, påse at medlemmer trives, kontakte medlemmer som har sluttet og gjerne få de med igjen, verve nye medlemmer og starte nye klubber. Dette kalles for GMA (Medlemsfokusering) prosessen og er noe alle klubber skal gjennomføre.

Lions Norge har nå besluttet igangsettelsen av et prosjekt som har fokus på medlemmet. Prosjektet er organisert slik at Lions Norge skal løpende bli informert om hva distriktet gjør mot klubbene. Din klubb skal bli involvert.

**Målsetning**

Lions Norges mål er 8.100 medlemmer innen samme tidspunkt som Mission 1.5. Dette ambisiøse målet betyr at antall medlemmer må økes med 10%. (Utgangspunktet er 7.373 medlemmer i januar 2025)

**Hva gjør vi**

Alle klubber vil bli kontaktet og få besøk fra distriktet. Hensikten er å kartlegge hva klubben ønsker av bistand og hjelp for å bidra til å nå vårt felles mål. Klubbene vil blir kontaktet av DG eller medlemmer av GAT teamet. Presidenten kan også ta kontakt hvis ønskelig.

Alle distrikter har en gruppe som er dedikert oppgaven med å hjelpe klubbene. Dette kalles for Global Action Team (GAT). De som sitter i gruppen har fagkompetanse på områder klubbene kan dra stor nytte av; medlemsutvikling, opplæring, utvikling av aktiviteter og etablering av nye klubber.

**Hva skal prosjektet levere:**

Prosjektet skal fokusere på deg og meg som medlemmer. Det skal jobbes med miljøet i den enkelte klubben slik at alle føler at de er en del av noe større. Det enkelte medlemmet skal trives i sin klubb. For å kartlegge kan man benytte en klubbundersøkelse som er et enkelt og kraftfullt verktøy.

Det skal parallelt jobbes med å starte nye klubber og prøve å reetablere klubber.

**Hvem leder prosjektet:**

LCI er prosjekteier og i Norge er det Guvernørrådet som er oppdragsgiver. GAT teamet nasjonalt er blitt gitt ansvaret å følge og drive prosjektet fremover. Hvert medlem i teamet vil få ansvar for å følge opp et dedikert distrikt og vil være deres diskusjonspartner.

I distriktene er det distriktets GAT team som skal lede arbeidet og rapportere til sin distriktsguvernør, som igjen rapporterer månedlig til Guvernørrådet. Da dette er det viktigste Lions gjør vil det være stort fokus på prosjektet.

**Hvorfor gjøres dette:**

Lions Norge, sammen med mange andre land, har siden midten av 90-tallet hatt en nedgang i antall medlemmer. LCI har løpende hatt fokus på at vi ikke må bli færre og har løpende kommet med forslag til tiltak. Vi ser nå at det er viktig at vi bruker de verktøyene som er tilgjengelige og at vi får en god forståelse om medlemmene trives og hvordan miljøet er i klubbene.

Arbeidet må gjøres i klubbene, men nå med støtte og fokus fra distriktene og Lions Norge. Prosessen ble re-startet med en felles samling for alle som skal jobbe med dette der man ble enige om hva som skal gjøres og hvordan dette skal gjøres best mulig i den enkelte klubben.

Vi håper at klubbene tar dette tilbudet godt imot og ønsker distriktets representant velkommen når denne kontakter dere.

Hilsen

Gunnhild Rein Almås Odd-Konrad Dale Halvard Dahle

Guvernørrådsleder Guvernørrådsleder Guvernørrådsleder

2024 -2025 2025 – 2026 2026 - 2027